Øystein Stray Spetalen mener aviser graver sin egen grav ved å ikke slippe leserne til med sine reaksjoner.

- Aviser som Dagbladet og Aftenposten er feige som har droppet kommentarfeltene på sine artikler. Jeg mener det er en viktig årsak til den nedgangen de opplever, sier den frittalende milliardæren til Nettavisen.

- I sine velmaktsdager klippet de store avisene sammen en der de bevisst viktig informasjon. Med kommentarfeltene kan kildene selv både korrigere opplysninger og presentere sine fakta, så jeg mener det er feigt å fjerne den muligheten.

Les: - Jens Stoltenberg har en skjult formue på 45 millioner

Debattkultur

På Nettavisens 20-årsdag fremhever Stray Spetalen avisens debattkultur som en av de viktigste grunner til at han leser avisen.

- Å lese kommentarfeltene er noe av det mest interessante i en avis. I tillegg er Nettavisen uten en politisk slagside.

Her kan du lese jubileumsavisen Nettavisen har laget på papir.

Øystein Stray Spetalen ble selv intervjuet i det som er en av Nettavisens mest omtalte og leste saker gjennom historien. Det var september i 2013 og bare få dager igjen til Jens Stoltenberg og hans regjering søkte gjenvalg. Så fyrte han av en påstand om at landets statsminister «har en skjult formue på 45 millioner kroner.»

Kraftsalven begrunnet han slik:

- Jens Stoltenberg har et hus verdt rundt 15 millioner kroner, en hytte til en 10 millioner kroner og en lukrativ statspensjon til en verdi av 15 millioner kroner.

- Han har en skjult formue på opp mot 45 millioner kroner. Hadde skattesystemet vært rettferdig, skulle han betalt 400.000 til 500.000 kroner i formuesskatt, men det gjør han ikke.

- Det vil bety at 80 til 90 prosent av hans statsministerlønn vil gå i formuesskatt. Stoltenberg har en formue på 45 millioner plassert i «død» kapital som ikke beskattes. Personen som får verdsatt sin bedrift til 45 millioner og som kanskje sysselsetter 100 personer må tjene 1 million bare for å betale formuesskatten. Det er det store paradokset.

Påstanden kom ubeleilig og falt i svært dårlig jord hos et Arbeiderparti som kjempet for fortsatt regjeringsmakt. De tok kraftig til motmæle, og reaksjonene strømmet inn – i nettopp kommentarfeltene. På Facebook ble saken delt i et tempo som – tre år senere - savner sidestykke.

Les også Spetalen raser etter DN-oppslag





Oppstuss

Spetalen fremhever at Nettavisen ikke utelater opplysninger som en årsak til at saken vakte så stort oppstuss.

- Jeg har sagt det samme mange ganger, både før og etter, men det var Nettavisen som vinklet saken med de poengene. Som fremdeles er gyldige, sier han.